《三和庵字韵》
宋代·林希逸

新吟度度到溪庵，讽咏铿鍧似雅南。笔健称雄一当百，韵严苦和二生三。

舍襄阳外无新语，除谪仙来可剧谈。觌面犹龙谁复识，杏坛人在庶知聃。

作者简介：福州福清人，字肃翁，号竹溪、庸斋。理宗端平二年进士。善画能书，工诗。淳祐中，为秘书省正字。景定中，迁司农少卿。官终中书舍人。有《易讲》、《考工记解》、《竹溪稿》、《鬳斋续集》等。